อยู่บ้านกันหลายคน หิวๆก็เลยคิดถึงพิซซ่าค่ะ เราก็เปิดเวปเลย เลือกๆว่าจะสั่งเมนูไหนดี แล้วก็ได้เมนูนี้มาค่ะ
 
Family Hut Combo 459 บาท จะมี พิซซ่าประเภท Lovers 2 ถาดกลาง, ปีกไก่, การ์ลิคไบท์ และสปาเก็ตตี้
 
1. Pizza ประเภท Lover จะมีเมนู พิซซ่าฮาวายเอี้ยน กับซอสใหม่อีก 3 เมนูด้วยค่ะ คือ Thousand Island Sause, Spicy Korean Sause และ Chili Mayo Sauce
 
เราเลือกพิซซ่ามา 2 แบบคือ
 
- Island Delight Pizza สั่งแบบบางกรอบ ขนาดกลางมี 6 ชิ้น เราชอบซอสเทาซันไอส์แลนด์ค่ะ ซอสสีส้มรสชาติครีมๆหอมๆดี ไม่ต้องใส่ซอสมะเขือเทศ ก็อร่อยค่ะ หน้าพิซซ่านี้จะมี ไก่รมควัน ปูอัด เห็ด และสับปะรด แป้งบางกรอบ แต่ไม่ได้บางมากจนเกินไป ยังพอได้อารมณ์เคี้ยวหนุบๆบ้าง โอเคค่ะ
 
- Hawaiian Pizza Thousand Island Sause สั่งแบบหนานุ่ม ขนาดกลางมี 6 ชิ้น เป็นซอสเทาซันไอส์แลนด์ เช่นกันค่ะ ก็เราชอบนี่นะ แป้งหนานุ่ม อร่อยค่ะ ไม่เหนียวเลย มีความนุ่มๆหนุบๆ ได้ความเป็นพิซซ่าแบบออริจินอลดี ได้ความอิ่มแป้งด้วย 55 หน้าพิซซ่านี้จะมี แฮม สับปะรด ก็เค็มๆมันๆดีค่ะ
 
2. ปีกไก่ มี 4 ชิ้นค่ะ เลือกแบบนิวออร์ลีน หรือแบบบาร์บีคิวก้ได้ แต่เลือกได้อย่างใดอย่างหนึ่งเท่านั้นค่ะ
 
เราเลือกแบบนิวออร์ลีน ปีกไก่มาแบบหอมๆ หนังนุ่มๆ รสเค็มๆมันๆดี อร่อยๆค่ะ
 
3. การ์ลิคไบท์ จะเป็นเหมือนขนมปังแท่ง ที่คลุกด้วยผงเครื่องเทศ
 
ขนมปังนุ่มๆหนุบๆดีค่ะ คล้ายๆทานพาสเซล แนะนำว่าควรรีบทานตอนเพิ่งได้มา เพราะถ้าเริ่มเย็นจะเริ่มเหนียวค่ะ ผงที่คลุกมารสเค็มๆดี คล้ายๆผงมาม่าเลย 55 ใครอยากเพิ่มรสชาติอีก ก็จิ้มทานคู่ซอสมะเขือเทศก็อร่อยค่ะ
 
4. สปาเก็ตตี้ สามารถเลือกได้ 1 ใน 3 เมนูคือ Spaghetti Spicy Chicken Sausage, Spaghetti Bacon และ Spaghetti in White Cream Sauce
 
เราเลือก Spaghetti Spicy Chicken Sausage หรือสปาเก็ตตี้ผัดฉ่าไส้กรอกไก่ รสชาติโอเคเลยค่ะ เผ็ดหอมพอดี ไส้กรอกก็อร่อย แต่เส้นสปาเก็ตตี้ค่อนข้างแข็งไปหน่อยค่ะ
 
ใครที่อยู่บ้าน หิวๆ ก็กด 1150 ค่าส่ง 40 บาทค่ะ